Πανεπιστημιακή Ενημέρωση - Τεύχος 23 (Ιανουάριος 2003)
1. Εditorial 2. Eπιστημονική αναγνώριση του καθηγητή Π. Γρουμπού 3. Το τζίνι (gene) της κλωνοποίησης 4. Ο εορτασμός των Τριών Ιεραρχών 5. Κινητικότητα του Γραφείου Διασύνδεσης 6. Η απάτη της "Εύας" 5. Η Σπαρτιάτισσα Κυνίσκα κόρη του Αρχιδάμου 6. Αθλητικά Συντακτική ομάδα: Νικόλαος Ζουμπός, Κωνσταντίνος Βαγενάς, Γεώργιος Σταυρόπουλος, Έφη Αναλυτή, Γρηγόρης Μαρμάγκας, Γιάννης Δράκος, Ιωάννα Κατσιγιάννη
Τελετή αναγόρευσης του Αλέξιου Κ. Δημαρά σε Επίτιμο Διδάκτορα
Πανεπιστημιακή Ενημέρωση - Τεύχος 37 (Σεπτέμβριος-Νοέμβριος 2004)
Το τεύχος 37 του περιοδικού Πανεπιστημιακή Ενημέρωση περιλαμβάνει τα ακόλουθα άρθρα σχετικά με: 1. Νέους χώρους στο σταθμό μέριμνας ζώων 2. Βραδυά με ελληνικό χρώμα 3. Τρίτο Διεθνές Επιστημονικό Συνέδριο Ιστορίας Εκπαίδευσης 4 .Εορτασμός της 28ης Οκτωβρίου 5. Διεθνής Έκθεση Βρυξελλών 6. Δρ Λαϊνιώτης Δημήτρης 7. Η επέτειος του Πολυτεχνείου 8. Γραφείο Διασύνδεσης 9. 40 χρόνια ζωής για το Πανεπιστήμιο Πατρών 10. Επίτιμος Διδάκτορας Καθηγητής Ιωάννης Ηλιόπουλος Συντακτική ομάδα: Xρήστος Χατζηθεοδώρου, Ιωάννα Νταούλη-Ντεμούση, Πάνος Γκούμας, Γεώργιος Σταυρόπουλος, Έφη Αναλυτή, Γρηγόριος Μαρμαγκάς, Ιωάννα Κατσιγιάννη
Πανεπιστημιακή Ενημέρωση - Τεύχος 34 (Μάρτιος-Απρίλιος 2004)
Το τεύχος 37 του περιοδικού Πανεπιστημιακή Ενημέρωση περιλαμβάνει τα ακόλουθα άρθρα: 1. Editorial - Δ Πολιτιστική εβδομάδα 2. Εορτασμός της 25ης Μαρτίου 3. 5ο Συνέδριο Ιατρικής-Χημείας 4. Παράσταση Χορευτικού Ομίλου του Πανεπιστημίου στην Α.Σ.Κ.Τ. 5. Ο πρέσβης του Καναδά στο Πανεπιστήμιο 6. 6η Διεθνής Έκθεση για την Εκπαίδευση 7. Η Μεγάλη Εβδομάδα στον Ιερό Πανεπιστημιακό Ναό 8. 4ο Ελληνικό Forum 9. 25 Χρόνια Σύλλογος φοιτητών Τμήματος Φαρμακευτικής Συντακτική ομάδα: Xρήστος Χατζηθεοδώρου, Ιωάννα Νταούλη-Ντεμούση, Πάνος Γκούμας, Γεώργιος Σταυρόπουλος, Έφη Αναλυτή, Γρηγόριος Μαρμαγκάς, Ιωάννα Κατσιγιάννη
Πανεπιστημιακή Ενημέρωση - Τεύχος 36 (Ιούλιος-Αύγουστος 2004)
Το τεύχος 36 του περιοδικού Πανεπιστημιακή Ενημέρωση περιλαμβάνει τα ακόλουθα άρθρα: 1. Σύγχρονα μοριακά και κλινικά δεδομένα 2. Νέο Δ.Σ. στο Επιστημονικό Πάρκο Πατρών 3. Το Διεθνούς φήμης συγκρότημα GRADIMIR στο Πανεπιστήμιο 4. Βραβεία- Διεθνείς Διακρίσεις 5. Συνέδρια 6. Η πολυπλοκότητα στην Επιστήμη και στην Κοινωνία 7. Ραδιοφωνικός Σταθμός Πανεπιστημίου Πατρών 8. Διεθνής Ημερίδα Συντακτική ομάδα: Xρήστος Χατζηθεοδώρου, Ιωάννα Νταούλη-Ντεμούση, Πάνος Γκούμας, Γεώργιος Σταυρόπουλος, Έφη Αναλυτή, Γρηγόριος Μαρμαγκάς, Ιωάννα Κατσιγιάννη
Πανεπιστημιακή Ενημέρωση - Τεύχος 10 (Σεπτέμβριος 2001)
Το τεύχος 10 του περιοδικού Πανεπιστημιακή Ενημέρωση περιλαμβάνει τα ακόλουθα άρθρα: 1. Πρυτανικές Εκλογές 2. Ελληνική Επιτυχία στο Τριετές Διεθνές Συνέδριο του Διεθνούς Συμβουλίου Μουσείων στην Βαρκελώνη 3. 1ο Εθνικό Συνέδριο του Ελληνικού Τμήματος της ΑΣΜΕ 4. Διεθνές Συνέδριο- Εξελίξεις στον 21ο αι. 5. Θέατρο-Μουσική του Γρηγόριου Ξενόπουλου 6. Πράσινη Χημεία στο Πανεπιστήμιο Πατρών Ανάμεσα στους συντάκτες συναντάμε τους/ις: Νικόλαος Ζούμπος, Κωνσταντίνος Βαγενάς, Γεώργιος Σταυρόπουλος, Έφη Αναλυτή, Γρηγόρης Μαρμαγκάς, Έφη Κατέλη, Γιάννης Δράκος, Ιωάννα Κατσιγιάννη
Τελετή Αναγόρευσης των Dr William Cope & Dr Mary Kalantzis σε Επίτιμους Διδάκτορες
Οι Dr William Cope, Professor, College of Education, University of Illinois & Dr Mary Kalantzis, Professor, College of Education, University of Illinois αναγορεύθηκαν Επίτιμοι Διδάκτορες των Τμημάτων Μηχανικών Ηλεκτρονικών Υπολογιστών και Πληροφορικής & Επιστημών της Εκπαίδευσης και της Αγωγής στην Προσχολική Ηλικία του Πανεπιστημίου Πατρών, την Παρασκευή 24 Ιουλίου 2026 και ώρα 11.00 π.μ. στην Αίθουσα Τελετών «Οδυσσέας Ελύτης». Το έργο και την προσωπικότητα των τιμώμενων παρουσίασε ο Καθηγητής του Τμήματος Επιστημών της Εκπαίδευσης και της Αγωγής στην Προσχολική Ηλικία Νεκτάριος Στελλάκης, ενώ ακολούθησε η αναγόρευση των τιμώμενων σε Επίτιμους Διδάκτορες των Τμημάτων Μηχανικών Ηλεκτρονικών Υπολογιστών και Πληροφορικής & Επιστημών της Εκπαίδευσης και της Αγωγής στην Προσχολική Ηλικία από τους Προέδρους των Τμημάτων Καθηγητή Χρήστο Ι. Κακλαμάνη και Καθηγήτρια Ευγενία Σ. Αρβανίτη αντίστοιχα. Η περιένδυση των τιμώμενων πραγματοποιήθηκε από τον Πρύτανη του Πανεπιστημίου, Καθηγητή Χρήστο Μπούρα. Η εκδήλωση της επιτιμοποίησης ολοκληώθηκε με την ομιλία του Dr William Cope με τίτλο «Histories and Meanings» και της Dr Mary Kalantzis με τίτλο «A Learning Odyssey».
Τελετή αναγόρευσης του Μανόλη Κορρέ σε Επίτιμο Διδάκτορα
Ο Μανόλης Κορρές, Αρχιτέκτων, Ακαδημαϊκός αναγορεύθηκε Επίτιμος Διδάκτορας του Τμήματος Αρχιτεκτόνων Μηχανικών του Πανεπιστημίου Πατρών, την Τρίτη 9 Ιουνίου 2026 και ώρα 19:00 στην Αίθουσα Τελετών «Οδυσσέας Ελύτης». Το έργο και την προσωπικότητα του τιμώμενου παρουσίασε ο Καθηγητής του Τμήματος Πέτρος Κουφόπουλος, ενώ ακολούθησε η αναγόρευση του τιμώμενου σε Επίτιμο Διδάκτορα του Τμήματος Αρχιτεκτόνων Μηχανικών από τον Πρόεδρο του Τμήματος Καθηγητή, Ιωάννη Αίσωπο. Η περιένδυση του τιμώμενου πραγματοποιήθηκε από τον Πρύτανη του Πανεπιστημίου, Καθηγητή Χρήστο Μπούρα. Η εκδήλωση της επιτιμοποίησης ολοκληρώθηκε με την ομιλία του Μανόλη Κορρέ «Το πολύπτυχον του Ηρωδείου».
Τελετή αναγόρευσης του Yousef Saad σε Επίτιμο Διδάκτορα
Ο Yousef Saad, CSE Distinguished Professor, Department of Computer Science and Engineering, University of Minnesota, USA αναγορεύθηκε Επίτιμος Διδάκτορας του Τμήματος Μηχανικών Ηλεκτρονικών Υπολογιστών και Πληροφορικής του Πανεπιστημίου Πατρών, την Πέμπτη 4 Ιουνίου 2026 και ώρα 11:00 π.μ. στην Αίθουσα Τελετών «Οδυσσέας Ελύτης». Το έργο και την προσωπικότητα του τιμώμενου παρουσίασε ο Καθηγητής του Τμήματος, Κωνσταντίνος Μπερμπερίδης, ενώ ακολούθησε η αναγόρευση του τιμώμενου σε Επίτιμο Διδάκτορα του Μηχανικών Ηλεκτρονικών Υπολογιστών και Πληροφορικής από τον Πρόεδρο του Τμήματος Καθηγητή Χρήστο Κακλαμάνη. Η περιένδυση του τιμώμενου πραγματοποιήθηκε από τον Πρύτανη του Πανεπιστημίου, Καθηγητή Χρήστο Μπούρα. Η εκδήλωση της επιτιμοποίησης ολοκληρώθηκε με την ομιλία του τιμώμενου, Yousef Saad με τίτλο «A journey through Mathematics and Computing: From Algiers to Minnesota».
Τελετή αναγόρευσης του Γεωργίου Καψάλη σε Επίτιμο Διδάκτορα
Ο Γεώργιος Καψάλης, Ομότιμος Καθηγητής και πρώην Πρύτανης του Πανεπιστημίου Ιωαννίνων, Μέλος του Συμβουλίου Διοίκησης του Δημοκρίτειου Πανεπιστημίου Θράκης αναγορεύθηκε Επίτιμος Διδάκτορας του Τμήματος Επιστημών της Εκπαίδευσης και Κοινωνικής Εργασίας του Πανεπιστημίου Πατρών, την Δευτέρα 25 Μαΐου 2026 και ώρα 12:00 στην Αίθουσα Τελετών «Οδυσσέας Ελύτης». Το έργο και την προσωπικότητα του τιμώμενου παρουσίασε η Καθηγήτρια Άννα Φτερνιάτη, ενώ ακολούθησε η αναγόρευση του τιμώμενου σε Επίτιμο Διδάκτορα του Τμήματος Επιστημών της Εκπαίδευσης και Κοινωνικής Εργασίας από τον Πρόεδρο του Τμήματος, Καθηγητή Γεώργιο Α. Νικολάου. Η περιένδυση του τιμώμενου πραγματοποιήθηκε από τον Πρύτανη του Πανεπιστημίου, Καθηγητή Χρήστο Μπούρα. Η εκδήλωση της επιτιμοποίησης ολοκληρώθηκε με την ομιλία του τιμώμενου, Γεωργίου Καψάλη με τίτλο «Μπορεί η Παιδική Λογοτεχνία να μιλήσει στα παιδιά για όλα τα θέματα της εποχής μας;»
Απολογισμός 2ου Φεστιβάλ Ισότιμης Πρόσβασης του Πανεπιστημίου Πατρών
Με εξαιρετική επιτυχία ολοκληρώθηκε το 2ο Φεστιβάλ Ισότιμης Πρόσβασης του Πανεπιστημίου Πατρών, το οποίο διοργάνωσε η Μονάδα Ισότιμης Πρόσβασης της Διεύθυνσης Φοιτητικής Μέριμνας, στέλνοντας ένα ηχηρό μήνυμα συμπερίληψης, ισότητας και ενεργού συμμετοχής. Με σύνθημα «Από την ευαισθητοποίηση στη δράση», το Φεστιβάλ ανέδειξε στην πράξη ότι η ισότιμη πρόσβαση δεν αποτελεί μόνο μια θεσμική υποχρέωση, αλλά μια καθημερινή δέσμευση απέναντι στον άνθρωπο και την αξιοπρέπειά του. Η ημέρα ξεκίνησε στο Συνεδριακό και Πολιτιστικό Κέντρο του Πανεπιστημίου Πατρών με δράσεις ενημέρωσης και βιωματικής ευαισθητοποίησης για μαθητές και μαθήτριες Δημοτικών Σχολείων της Πάτρας. Μέσα από διαδραστικές δραστηριότητες και εκπαιδευτικές παρεμβάσεις, τα παιδιά γνώρισαν τη σημασία της αποδοχής και της διαφορετικότητας, ενώ η ξεχωριστή παρουσία του ανθρωποειδούς ρομπότ «Σοφία», που επισκέφθηκε για πρώτη φορά την Πάτρα, προσέλκυσε το ενδιαφέρον μικρών και μεγάλων, αναδεικνύοντας τη σύνδεση της τεχνολογίας με την προσβασιμότητα και την κοινωνική καινοτομία. Στη συνεδρία «Υποστηρικτική Τεχνολογία και Ισότιμη Πρόσβαση», παρουσιάστηκαν σημαντικές ερευνητικές και ακαδημαϊκές δράσεις του Πανεπιστημίου Πατρών, αναδεικνύοντας τον καθοριστικό ρόλο της επιστήμης στη βελτίωση της καθημερινότητας των ατόμων με αναπηρία. Οι συμμετέχοντες είχαν την ευκαιρία να γνωρίσουν καινοτόμες εφαρμογές που αφορούν την προσβασιμότητα στην πολιτιστική εμπειρία για κωφά άτομα, την αστρονομία και τη γεωλογία για άτομα με οπτική αναπηρία, την εκμάθηση νοηματικών γλωσσών μέσω τεχνητής νοημοσύνης και τις σύγχρονες απτικές διεπαφές. Ιδιαίτερα συγκινητική ήταν η δράση στο Πανεπιστημιακό Γυμναστήριο, όπου πραγματοποιήθηκε αγώνας μπάσκετ με αμαξίδιο με τη συμμετοχή του Αθλητικού Σωματείου «ΗΦΑΙΣΤΟΣ» και της Γυναικείας Ομάδας Καλαθοσφαίρισης «ΠΡΟΜΗΘΕΑΣ ΠΑΤΡΑΣ». Μέσα από τον αθλητισμό αναδείχθηκε με τον πιο ουσιαστικό τρόπο ότι η δύναμη, η συνεργασία και η συμμετοχή δεν γνωρίζουν περιορισμούς. Το πρόγραμμα συνεχίστηκε με την παρουσίαση καλών πρακτικών από Μονάδες Ισότιμης Πρόσβασης Ελληνικών Πανεπιστημίων. Εκπρόσωποι ακαδημαϊκών ιδρυμάτων από όλη τη χώρα αντάλλαξαν εμπειρίες, ιδέες και πρωτοβουλίες, ενισχύοντας τον διάλογο και τη συνεργασία για τη δημιουργία ενός ολοένα και πιο συμπεριληπτικού πανεπιστημιακού περιβάλλοντος. Ξεχωριστό συμβολισμό είχε και η αφίσα του Φεστιβάλ, η οποία δημιουργήθηκε από μαθητές και μαθήτριες του 2ου Ειδικού Δημοτικού Σχολείου Πατρών. Μέσα από τη δική τους αυθεντική και βαθιά ανθρώπινη ματιά, αποτυπώθηκε το πραγματικό νόημα της συμπερίληψης: ένας κόσμος όπου κάθε άνθρωπος έχει φωνή, χώρο έκφρασης και δικαίωμα στη συμμετοχή! Η επίσημη έναρξη του Φεστιβάλ πραγματοποιήθηκε παρουσία πλήθους κόσμου, ενώ η αυλαία έπεσε με έναν ιδιαίτερα συμβολικό και συγκινητικό τρόπο, μέσα από τη θεατρική παράσταση «Ο Μικρός Πρίγκιπας» της συμπεριληπτικής καλλιτεχνικής ομάδας «Όνειρο Είναι», υπενθυμίζοντας σε όλους ότι η τέχνη έχει τη δύναμη να ενώνει, να θεραπεύει και να εμπνέει. Καθ’ όλη τη διάρκεια του Φεστιβάλ υπήρχε διερμηνεία στην Ελληνική Νοηματική Γλώσσα, από τους κ. Λαμπρινή Παπαπροκοπίου και κ. Γεώργιο Αρτεμιάδη, συνεργάτες της Μονάδας Ισότιμης Πρόσβασης του Πανεπιστημίου Πατρών, διασφαλίζοντας την καθολική συμμετοχή και επιβεβαιώνοντας έμπρακτα τη δέσμευση του Πανεπιστημίου Πατρών για ένα ακαδημαϊκό περιβάλλον χωρίς αποκλεισμούς.
Παρουσίαση των Απάντων του Αριστοτέλη στο Μουσείο της Ακρόπολης
Με εξαιρετική επιτυχία πραγματοποιήθηκε η παρουσίαση των Απάντων του Αριστοτέλη στα αγγλικά, C.D.C. Reeve & P. Kontos (eds.), Aristotle: Complete Works (Hackett: 2025), στο Μουσείο της Ακρόπολης, παρουσία της Υπουργού Παιδείας κ. Σ. Ζαχαράκη Σε μια ξεχωριστή και λαμπρή εκδήλωση διεθνούς εμβέλειας στο Μουσείο της Ακρόπολης, την Πέμπτη 14.05.2026, το Πανεπιστήμιο Πατρών ήταν ο οικοδεσπότης στην παρουσίαση της μνημειώδους έκδοσης των Απάντων του Αριστοτέλη στα αγγλικά, C.D.C. Reeve & P. Kontos (eds.), Aristotle: Complete Works (Hackett: 2025). Στο κατάμεστο «Αμφιθέατρο Δ. Παντερμαλής» παρευρέθηκαν η Υπουργός Παιδείας, υφυπουργοί και γενικοί γραμματείς της κυβέρνησης, βουλευτές, ο Δήμαρχος του Δήμου Αριστοτέλη, ο Πρόεδρος του Διοικητικού Συμβουλίου της Εθνικής Τράπεζας της Ελλάδος, Ακαδημαϊκοί, μέλη του Συμβουλίου του Πανεπιστημίου Πατρών, Πρυτάνεις και Αντιπρυτάνεις ελληνικών ΑΕΙ, εκπρόσωποι Ελληνικών και ξένων Πολιτιστικών Ιδρυμάτων και ξένων Πρεσβειών, καθηγητές Ελληνικών και ξένων πανεπιστημίων, δημοσιογράφοι, εκπρόσωποι του επιχειρηματικού κόσμου και της Ομογένειας, καθώς και πλήθος άλλων προσκεκλημένων. Ο Πρύτανης του Πανεπιστημίου Πατρών, Καθηγητής Χρήστος Μπούρας, και η Υπουργός Παιδείας κα Σοφία Ζαχαράκη απηύθυναν θερμό χαιρετισμό. Τα μεθοδολογικά, φιλοσοφικά και μεταφραστικά επιτεύγματα της έκδοσης ανέλυσε ο καθηγητής Γιώργος Καραμανώλης (Πανεπιστήμιο της Βιέννης), ενώ η καθηγήτρια Mariska Leunissen (University of North Carolina at Chapel Hill) παρουσίασε το ακαδημαϊκό και συγγραφικό προφίλ των δύο επιμελητών. Οι δύο επιμελητές, ο C.D.C. Reeve (University of North Carolina at Chapel Hill) και ο Παύλος Κόντος (Πανεπιστήμιο Πατρών), ανέδειξαν όψεις της επικαιρότητας της αριστοτελικής σκέψης.
Τελετή αναγόρευσης του Ευάγγελου Ευμορφόπουλου σε Επίτιμο Διδάκτορα
Ο Δρ Ευάγγελος Ευμορφόπουλος Κτηνίατρος – Τεχνολόγος Αλιευμάτων αναγορεύθηκε Επίτιμος Διδάκτορας του Τμήματος Αλιείας και Υδατοκαλλιεργειών του Πανεπιστημίου Πατρών, την Τετάρτη 5 Νοεμβρίου 2025 και ώρα 12:00 στην Αίθουσα Τελετών «Οδυσσέας Ελύτης». Το έργο και την προσωπικότητα του τιμώμενου παρουσίασε ο Πρόεδρος του Τμήματος Αλιείας και Υδατοκαλλιεργειών, Αναπλ. Καθηγητής Ιωάννης Θεοδώρου, ενώ ακολούθησε η αναγόρευση του τιμώμενου σε Επίτιμο Διδάκτορα του Τμήματος Αλιείας και Υδατοκαλλιεργειών επίσης από τον Πρόεδρο του Τμήματος. Η περιένδυση του τιμώμενουπραγματοποιήθηκε από τον Πρύτανη του Πανεπιστημίου, Καθηγητή Χρήστο Μπούρα. Η εκδήλωση της επιτιμοποίησης ολοκληρώθηκε με την ομιλία του Δρος Ευάγγελου Ευμορφόπουλου με τίτλο «Γιατί HACCP–CCP;»
Τελετή αναγόρευσης του Ηλία Παπαϊωάννου σε Επίτιμο Διδάκτορα
Ο Ηλίας Παπαϊωάννου, Καθηγητής Οικονομικών της Σχολής Επιχειρήσεων Λονδίνου (London Business School) αναγορεύθηκε Επίτιμος Διδάκτορας του Τμήματος Οικονομικών Επιστημών του Πανεπιστημίου Πατρών, την Παρασκευή 19 Δεκεμβρίου 2025 και ώρα 12:00 στην Αίθουσα Τελετών «Οδυσσέας Ελύτης». Το έργο και την προσωπικότητα του τιμώμενου παρουσίασε ο Επίκουρος Καθηγητής του Τμήματος Οικονομικών Επιστημών Ιωάννης Σ. Λαλιώτης, ενώ ακολούθησε η αναγόρευση του τιμώμενου σε Επίτιμο Διδάκτορα του Τμήματος Οικονομικών Επιστημών από τον Πρόεδρο του Τμήματος Καθηγητή Νικόλαο Α. Γιαννακόπουλο. Η περιένδυση του τιμώμενου πραγματοποιήθηκε από τον Πρύτανη του Πανεπιστημίου, Καθηγητή Χρήστο Μπούρα. Η εκδήλωση της επιτιμοποίησης ολοκληρώθηκε με την ομιλία του Ηλία Παπαϊωάννου με τίτλο «Ελληνική Οικονομική Ιστορία με Μεγάλα Δεδομένα. Το αποτύπωμα των προσφύγων της Μικράς Ασίας στην Ελληνική Κοινωνία»
Τελετή αναγόρευσης του Glenn Merlino σε Επίτιμο Διδάκτορα
Ο Glenn Merlino, PhD, Senior Investigator, Laboratory of Cancer Biology and Genetics, Scientific Director for Basic Research, Center for Cancer Research, National Cancer Institute, NIH, USA, NIH Scientist Emeritus, αναγορεύθηκε Επίτιμος Διδάκτορας του Τμήματος Ιατρικής του Πανεπιστημίου Πατρών, την Τρίτη 28 Απριλίου 2026 και ώρα 13:00 στην Αίθουσα Τελετών «Οδυσσέας Ελύτης». Το έργο και την προσωπικότητα του τιμώμενου παρουσίασε η Βασιλική Σταματοπούλου, Επίκουρη Καθηγήτρια του Τμήματος Ιατρικής, ενώ ακολούθησε η αναγόρευση του τιμώμενου σε Επίτιμο Διδάκτορα του Τμήματος Ιατρικής από τον Πρόεδρο του Τμήματος Καθηγητή Γεώργιο Αντωνάκη. Η περιένδυση του τιμώμενου πραγματοποιήθηκε από τον Πρύτανη του Πανεπιστημίου, Καθηγητή Χρήστο Μπούρα. Η εκδήλωση της επιτιμοποίησης ολοκληρώθηκε με την ομιλία του Dr Glenn Merlino με τίτλο "From New York to Patras: The Journey of a Lifetime".
Τελετή αναγόρευσης του Θεμιστοκλή Προδρομάκη σε Επίτιμο Διδάκτορα
Ο Καθηγητής Θεμιστοκλής Προδρομάκης, Κάτοχος της Βασιλικής Έδρας Μηχανικής (Regius Chair of Engineering), University of Edinburgh, αναγορεύθηκε Επίτιμος Διδάκτορας του Τμήματος Φυσικής του Πανεπιστημίου Πατρών, την Πέμπτη 2 Απριλίου 2026 και ώρα 11:00 π.μ. στην Αίθουσα Τελετών «Οδυσσέας Ελύτης». Το έργο και την προσωπικότητα του τιμώμενου παρουσίασε ο Πρόεδρος και Καθηγητής του Τμήματος Φυσικής Κωνσταντίνος Ν. Ψυχαλίνος, ενώ ακολούθησε η αναγόρευση του τιμώμενου σε Επίτιμο Διδάκτορα του Τμήματος Φυσικής επίσης από τον Πρόεδρο του Τμήματος. Η περιένδυση του τιμώμενου πραγματοποιήθηκε από τον Πρύτανη του Πανεπιστημίου, Καθηγητή Χρήστο Μπούρα. Η εκδήλωση της επιτιμοποίησης ολοκληρώθηκε με την ομιλία του Καθηγητή Θεμιστοκλή Προδρομάκη με τίτλο «Η Βιωσιμότητα ως μοχλός καινοτομίας στην Τεχνητή Νοημοσύνη και τους ημιαγωγούς».
Δυναμική η παρουσία του Πανεπιστημίου Πατρών στο Πατρινό Καρναβάλι 2026
Με ιδιαίτερη επιτυχία ολοκληρώθηκε η συμμετοχή του Πανεπιστημίου Πατρών στο Πατρινό Καρναβάλι 2026, επιβεβαιώνοντας για δεύτερη συνεχόμενη χρονιά τον ενεργό και εξωστρεφή ρόλο του Ιδρύματος στον κορυφαίο πολιτιστικό θεσμό της πόλης. Η συμμετοχή πραγματοποιήθηκε στο πλαίσιο του Μνημονίου Συνεργασίας με την Κοινωφελής Επιχείρηση Δήμου Πατρέων ΚΕΔΗΠ – Καρναβάλι Πάτρας και υλοποιήθηκε με ευθύνη και συντονισμό της Αντιπρυτάνεως Φοιτητικής Μέριμνας και Πολιτισμού κας. Ελένης Αλμπάνη. Οι εκδηλώσεις ξεκίνησαν την Κυριακή 8 Φεβρουαρίου 2026 στη Βίλα Κόλλα, στο Κουκούλι, με τις δράσεις της Καρναβαλούπολης «ΦΥΣΙΚΑ για τα παιδιά μας», όπου παιδιά και οικογένειες συμμετείχαν σε δημιουργικές δραστηριότητες που συνέδεσαν τη γνώση με το παιχνίδι. Ακολούθησε η έκθεση κουκλοθεάτρου «Μάκης Μουρελάτος – Ο Λαξευτής των Μορφών» του Γεράσιμου Μουρελάτου (9–20 Φεβρουαρίου 2026), με τα εγκαίνια να πραγματοποιούνται παρουσία πλήθους επισκεπτών και με ομιλητή τον ποιητή Διονύση Καρατζά, μετατρέποντας τη Βίλα Κόλλα σε ζωντανό σημείο πολιτιστικής αναφοράς για την πόλη. Την ίδια ημέρα παρουσιάστηκε στο Αμφιθέατρο του Κεντρικού Κτιρίου η παιδική θεατρική παράσταση «Σε τρελό πανικό! Δένδρα – Ψάρια χτυπούν συναγερμό», σε συνεργασία με το Θεατρικό Εργαστήρι Πολυφωνικής και την Αντιδημαρχία Αθλητισμού, Περιβάλλοντος και Ενέργειας του Δήμου Πατρέων. Στις 14 Φεβρουαρίου 2026 στο Συνεδριακό και Πολιτιστικό Κέντρο του Πανεπιστημίου Πατρών, πραγματοποιήθηκε το Φεστιβάλ Παιδικού Τραγουδιού αποτελώντας μια ξεχωριστή γιορτή μουσικής και συλλογικής έκφρασης με τη συμμετοχή παιδιών, οικογενειών και εκπαιδευτικών. Οι καρναβαλικές δράσεις κορυφώθηκαν με την παρέλαση του άρματος του Πανεπιστημίου Πατρών, το οποίο κατασκευάστηκε από το Καρναβαλικό Εργαστήρι του Δήμου Πατρέων και συμμετείχε στις μεγάλες παρελάσεις του Πατρινού Καρναβαλιού 2026, συνοδευόμενο από μέλη της πανεπιστημιακής κοινότητας. Μέσα από το σύνολο αυτών των δράσεων, το Πανεπιστήμιο Πατρών επιβεβαιώνει τη στρατηγική του επιλογή για ουσιαστική διασύνδεση με την κοινωνία, καλλιέργεια της δημιουργικότητας και ενίσχυση της πολιτιστικής ταυτότητας της περιοχής. Με οδηγό την εξωστρέφεια, τη συνεργασία και τη συλλογικότητα, συνεχίζει να συμβάλλει δυναμικά στην πολιτιστική ζωή της πόλης, αποδεικνύοντας ότι η γνώση και ο πολιτισμός μπορούν να συμπορεύονται με τη χαρά, τη μουσική και τη γιορτή. Με αφετηρία τη φετινή επιτυχία, το Πανεπιστήμιο Πατρών ανανεώνει το ραντεβού του για το επόμενο Καρναβάλι, με ακόμη περισσότερες πρωτοβουλίες που θα ενισχύσουν τη συμμετοχή της πανεπιστημιακής κοινότητας και θα διευρύνουν περαιτέρω το αποτύπωμά του στην τοπική κοινωνία.
Εορτασμός των Τριών Ιεραρχών και της Ημέρας των Γραμμάτων στο Πανεπιστήμιο Πατρών 2026
Με ιδιαίτερη επιτυχία και τη συμμετοχή πλήθους μελών της πανεπιστημιακής κοινότητας και πολιτών πραγματοποιήθηκε ο Εορτασμός των Τριών Ιεραρχών και της Ημέρας των Γραμμάτων, το Σάββατο 31 Ιανουαρίου 2026 και ώρα 18.00, στην Αίθουσα Τελετών «Οδυσσέας Ελύτης» του Πανεπιστημίου Πατρών. Στο πλαίσιο της εκδήλωσης, το Πανεπιστήμιο Πατρών τίμησε το παρελθόν, το παρόν και το μέλλον του, αναδεικνύοντας τη διαχρονική αξία της παιδείας, της πνευματικής καλλιέργειας και της ακαδημαϊκής του προσφοράς στην κοινωνία. Χαιρετισμό απηύθυναν ο Πρύτανης του Πανεπιστημίου Πατρών, Καθηγητής κ. Χρήστος Ι. Μπούρας, καθώς και ο Εκπρόσωπος του Προέδρου της Ελληνικής Κυβέρνησης, Υφυπουργός Παιδείας, Θρησκευμάτων και Αθλητισμού, κ. Κωνσταντίνος Βλάσης, υπογραμμίζοντας τη σημασία της Παιδείας, της ακαδημαϊκής αριστείας και της κοινωνικής αποστολής του δημόσιου πανεπιστημίου. Στην εκδήλωση παρέστησαν, επίσης, οι Αντιπρυτάνεις του Πανεπιστημίου Πατρών, μέλη του Συμβουλίου Διοίκησης, Κοσμήτορες των Σχολών και Πρόεδροι των Τμημάτων, ο Εκτελεστικός Διευθυντής του Ιδρύματος, καθώς και εκπρόσωποι των αρχών και φορέων της πόλης. Ιδιαίτερα δυναμική υπήρξε η παρουσία μελών της πανεπιστημιακής κοινότητας, ενώ την εκδήλωση παρακολούθησε και πλήθος κόσμου, αναδεικνύοντας τη διαρκή προσπάθεια του Πανεπιστημίου Πατρών για ουσιαστική διασύνδεση και αλληλεπίδραση με την τοπική κοινωνία, είτε μέσω της φυσικής παρουσίας είτε μέσω της διαδικτυακής παρακολούθησης της Τελετής. Κεντρικός ομιλητής της εκδήλωσης ήταν ο Καθηγητής του Τμήματος Πολιτικής Επιστήμης και Δημόσιας Διοίκησης του Εθνικού και Καποδιστριακού Πανεπιστημίου Αθηνών, κ. Δημήτρης Α. Σωτηρόπουλος, ο οποίος ανέπτυξε το ιδιαίτερα επίκαιρο και γόνιμο θέμα «Το ελληνικό δημόσιο πανεπιστήμιο στις αρχές του 21ου αιώνα: μεταρρυθμίσεις που έγιναν και δεν έγιναν», προκαλώντας έντονο ενδιαφέρον και ουσιαστικό προβληματισμό. Στο πλαίσιο της τελετής, το Πανεπιστήμιο Πατρών τίμησε τα αφυπηρετήσαντα μέλη ΔΕΠ και, για πρώτη φορά τα αφυπηρετήσαντα μέλη ΕΕΠ, ΕΔΙΠ, ΕΤΕΠ και Διοικητικού Προσωπικού κατά το ακαδημαϊκό έτος 2024–2025. Η απονομή αυτή αναδεικνύει έμπρακτα ότι το Πανεπιστήμιο Πατρών επιτελεί συλλογικό έργο, το οποίο οικοδομείται καθημερινά από το ανθρώπινο δυναμικό του, το οποίο συμβάλει καθοριστικά στη διδασκαλία, την έρευνα, τη διοικητική λειτουργία και τη συνολική ανάπτυξη του. Ιδιαίτερη βαρύτητα δόθηκε και στην απονομή μεγάλου αριθμού αριστείων, βραβείων και υποτροφιών, οι οποίες συνοδεύθηκαν από την καταβολή χρηματικών ποσών, γεγονός που καταδεικνύει τη σταθερή προσήλωση του Πανεπιστημίου Πατρών στην προαγωγή της αριστείας και στην έμπρακτη στήριξη της νέας γενιάς επιστημόνων. Απονεμήθηκαν τιμητικές και οικονομικές διακρίσεις σε αριστεύσαντες και αριστεύσασες αποφοίτους για το ακαδημαϊκό έτος 2024–2025, καθώς και υποτροφίες και βραβεία που θεσμοθετούνται χάρη στη συμβολή δωρητών και φορέων. Στο πλαίσιο αυτό απονεμήθηκαν, μεταξύ άλλων, οι Υποτροφίες «ΟΛΥΜΠΙΑ ΟΔΟΣ», οι υποτροφίες εις μνήμην «Α. Χ. Παγιατάκη» (δωρητής Στάμος Κατωτάκης), οι Υποτροφίες «Ευαγγέλου» και «Κεβρεκίδη», το Βραβείο εις μνήμην «Θεόδωρου Δούτσου», τα Βραβεία του Ιατρικού Συλλόγου Πατρών, το Βραβείο εις μνήμην «Παύλου Κορδοπάτη», το Βραβείο εις μνήμην «Γεωργίου Λευθεριώτη» και το Βραβείο «Ανδρέα Φιλίππου». Ιδιαίτερη στιγμή της βραδιάς αποτέλεσε η απονομή του Βραβείου Εξαίρετης Δημοσίευσης «Παναγιώτης Κανελλόπουλος» 2025 καθώς και του Βραβείου Εξαίρετης Διδασκαλίας «Ευάγγελος Παπανούτσος» 2025. Το Βραβείο Εξαίρετης Δημοσίευσης «Παναγιώτης Κανελλόπουλος» 2025 απονεμήθηκε στην Παπαχρυσοστόμου Αθηνά, Αναπληρώτρια Καθηγήτρια του Τμήματος Φιλολογίας, καθώς και στον Χατζησταμούλου Νικόλαο, Επίκουρο Καθηγητή του Τμήματος Οικονομικών Επιστημών, σε αναγνώριση της υψηλής ποιότητας και της διεθνούς απήχησης του ερευνητικού τους έργου. Το Βραβείο Εξαίρετης Διδασκαλίας «Ευάγγελος Παπανούτσος» 2025 απονεμήθηκε στον Γεωργίου Δημήτριο, Καθηγητή του Τμήματος Μαθηματικών, για την προσφορά του στην πανεπιστημιακή διδασκαλία. Το Πανεπιστήμιο Πατρών εκφράζει τις θερμές του ευχαριστίες προς όλους τους χορηγούς και δωρητές, οι οποίοι με τη στήριξή τους καθιστούν δυνατή την απονομή του μεγάλου αριθμού αριστείων και υποτροφιών, συμβάλλοντας ουσιαστικά στην ενίσχυση της ακαδημαϊκής προόδου. Η εκδήλωση ολοκληρώθηκε σε κλίμα συγκίνησης και υπερηφάνειας, επιβεβαιώνοντας τον διαχρονικό ρόλο του Πανεπιστημίου Πατρών ως φορέα γνώσης, πολιτισμού και κοινωνικής προσφοράς.
Τελετή Αναγόρευσης της Paola Maria Minucci σε Επίτιμη Διδάκτορα
Η Paola Maria Minucci, Καθηγήτρια Νεοελληνικής Λογοτεχνίας, Sapienza Università di Roma, Kριτικός και Mεταφράστρια αναγορεύθηκε Επίτιμη Διδάκτορας του Τμήματος Φιλολογίας του Πανεπιστημίου Πατρών, την Τετάρτη 12 Νοεμβρίου 2025 και ώρα 18:00 στην Αίθουσα Τελετών «Οδυσσέας Ελύτης». Το έργο και την προσωπικότητα της τιμώμενης παρουσίασε η Καθηγήτρια Κατερίνα Ε. Κωστίου, ενώ ακολούθησε η αναγόρευση της τιμώμενης σε Επίτιμη Διδάκτορα του Τμήματος Φιλολογίας από τον Πρόεδρο του Τμήματος, Καθηγητή Ιωάννη Π. Παπαθεοδώρου. Η περιένδυση της τιμώμενης πραγματοποιήθηκε από τον Πρύτανη του Πανεπιστημίου, Καθηγητή Χρήστο Μπούρα. Η εκδήλωση της επιτιμοποίησης ολοκληρώθηκε με την ομιλία της Paola Maria Minucci «Η ιδιωτική οδός του Οδυσσέα Ελύτη».
Συναυλία Αλκίνοου Ιωαννίδη για τα 61 χρόνια του Πανεπιστημίου Πατρών
Με μεγάλη επιτυχία πραγματοποιήθηκε το Σάββατο 6 Δεκεμβρίου 2025 η πολυαναμενόμενη συναυλία του Αλκίνοου Ιωαννίδη στο Συνεδριακό & Πολιτιστικό Κέντρο του Πανεπιστημίου Πατρών, στο πλαίσιο του εορτασμού των 61 χρόνων του Πανεπιστημίου και του Φεστιβάλ Welcome to UP 2025 powered by ΔΕΗ. Σε ένα κατάμεστο Συνεδριακό, το κοινό υποδέχθηκε θερμά τον σημαντικό καλλιτέχνη και την ιστορική μπάντα του σε μία σπάνια ζωντανή εμφάνιση που άφησε τις καλύτερες εντυπώσεις. Η βραδιά ξεκίνησε με τον χαιρετισμό του πρύτανη του Πανεπιστημίου Πατρών κ. Χρήστου Μπούρα και την εξαιρετικά ενδιαφέρουσα ομιλία του Καθηγητή Κυριάκου Αναστασιάδη, πρύτανη του Αριστοτελείου Πανεπιστημίου Θεσσαλονίκης (ΑΠΘ), με τίτλο «Η Κρυμμένη Δύναμη του Δημόσιου Πανεπιστημίου», η οποία αποτέλεσε ένα εμπνευσμένο εισαγωγικό σημείο για τον θεσμό και τη συμβολή του στη σύγχρονη κοινωνία. Στη συνέχεια, ο Αλκίνοος Ιωαννίδης μαζί με τους δεξιοτέχνες μουσικούς της μπάντας του, Σταύρο Λάντσια, Μιλτιάδη Παπαστάμου, Γιώτη Κιουρτσόγλου και Μιχάλη Καπηλίδη, πρόσφεραν στο κοινό μια μοναδική μουσική εμπειρία. Το πρόγραμμα περιλάμβανε αγαπημένα τραγούδια, νέους αυτοσχεδιασμούς και πρωτότυπες διασκευές, δημιουργώντας μια ζεστή ατμόσφαιρα και άμεση επικοινωνία με τους θεατές. Το κοινό αντέδρασε ενθουσιωδώς, επιβραβεύοντας την επιτυχημένη επανένωση των μουσικών πέντε χρόνια μετά την προηγούμενη συνεργασία τους όχι για μια αναδρομή στο παρελθόν, αλλά για να δημιουργήσουν εκ νέου, στο παρόν, νέα δυνατά ακούσματα και να συνδέσουν την πανεπιστημιακή κοινότητα με την τέχνη και τον πολιτισμό.
Τελετή αναγόρευσης του Σεβασμιωτάτου Αρχιεπισκόπου Αμερικής κ.κ. Ελπιδοφόρου σε Επίτιμο Διδάκτορα
Στην κατάμεστη Αίθουσα Τελετών «Οδυσσέας Ελύτης» του Πανεπιστημίου Πατρών πραγματοποιήθηκε την Παρασκευή 5 Δεκεμβρίου 2025, η τελετή αναγόρευσης του Σεβασμιωτάτου Αρχιεπισκόπου Αμερικής κ.κ. Ελπιδοφόρου σε Επίτιμο Διδάκτορα του Τμήματος Διοικητικής Επιστήμης και Τεχνολογίας. Η εκδήλωση αποτέλεσε κορυφαία ακαδημαϊκή στιγμή για την πανεπιστημιακή κοινότητα, καθώς αναγνωρίστηκε η πνευματική, κοινωνική και επιστημονική συμβολή του τιμώμενου ιεράρχη. Η έναρξη της τελετής πραγματοποιήθηκε από τον Πρύτανη του Πανεπιστημίου Πατρών, Καθηγητή Χρήστο Μπούρα, ο οποίος υποδέχθηκε τον Αρχιεπίσκοπο με θερμά λόγια, υπογραμμίζοντας τη σημασία της απονομής του τίτλου του Επίτιμου Διδάκτορα. Ο Πρύτανης επισήμανε: «Σεβασμιώτατε, η πανεπιστημιακή μας κοινότητα σας υποδέχεται με ιδιαίτερο σεβασμό και εκτίμηση. Με τη σημερινή τελετή τιμούμε έναν διακεκριμένο ιεράρχη, έναν θεολόγο και πανεπιστημιακό διδάσκαλο, ο οποίος έχει αφιερώσει τη ζωή του στη διακονία της Εκκλησίας, της γνώσης και στην προαγωγή της ανθρώπινης αξιοπρέπειας. Η παρουσία σας ανάμεσά μας υπενθυμίζει ότι η γνώση, όταν συνοδεύεται από προσήνεια, πνευματικότητα και κοινωνική ευαισθησία, δύναται να λειτουργήσει ως καταλύτης προόδου και δημιουργικής συνεισφοράς. Η αναγόρευσή σας σε Επίτιμο Διδάκτορα του Τμήματος Διοικητικής Επιστήμης και Τεχνολογίας αποτελεί αναγνώριση της συμβολής σας στην προώθηση της προσφοράς, του διαλόγου, της γνώσης και της οικουμενικότητας – θεμελιωδών αξιών που διέπουν το ακαδημαϊκό μας έργο.» Στη συνέχεια, απηύθυναν χαιρετισμό ο Κοσμήτορας της Σχολής Οικονομικών Επιστημών και Διοίκησης Επιχειρήσεων, Καθηγητής Κωνσταντίνος Κουνετάς, καθώς και η Πρόεδρος του Τμήματος Διοικητικής Επιστήμης και Τεχνολογίας, Καθηγήτρια Ήρα Αντωνοπούλου. Και οι δύο ομιλητές ανέδειξαν τη συμβολή του Αρχιεπισκόπου στην προώθηση της παιδείας και στην προαγωγή του διαπολιτισμικού διαλόγου. Η Αναπληρώτρια Καθηγήτρια του Τμήματος, κα Νίκη Γεωργιάδου, παρουσίασε το πολυσχιδές έργο του τιμώμενου και την ακαδημαϊκή του πορεία, ενώ ακολούθησε η ανάγνωση του ψηφίσματος και του τίτλου του Επίτιμου Διδάκτορα από τον Πρύτανη. Ακολούθησε η αναγόρευση του Σεβασμιωτάτου Αρχιεπισκόπου Αμερικής σε Επίτιμο Διδάκτορα από την Πρόεδρο του Τμήματος, Καθηγήτρια Ήρα Αντωνοπούλου, και η επίδοση του επιτηβενίου από τον Πρύτανη, Καθηγητή Χρήστο Μπούρα στον τιμώμενο. Ο Σεβασμιώτατος Αρχιεπίσκοπος Αμερικής κ.κ. Ελπιδοφόρος εκφώνησε στη συνέχεια ομιλία με τίτλο: «Ο ρόλος της θρησκείας στη σύγχρονη κοινωνία». Ο Σεβασμιώτατος ξεκίνησε την ομιλία του ευχαριστώντας το Πανεπιστήμιο Πατρών: «Θὰ ἤθελα, νὰ ἐκφράσω τὶς ἐγκάρδιες εὐχαριστίες μου πρὸς τὶς πρυτανικὲς ἀρχὲς τοῦ Πανεπιστημίου Πατρῶν, τὸ ὁποῖο συμπληρώνει ἐφέτος 61 χρόνια ἀδιάλειπτης ἐπιστημονικῆς παρουσίας καὶ προσφορᾶς, γιὰ τὴν θερμὴ ὑποδοχή τους, ἀλλὰ καὶ πρὸς τὸ Τμῆμα Διοικητικῆς Ἐπιστήμης καὶ Τεχνολογίας γιὰ τὴν ἀπόφασή του νὰ μὲ ἀναγορεύσει ἐπίτιμο διδάκτορά του. Προερχόμενος καὶ ὁ ἴδιος ἀπὸ τὴν ἀκαδημαϊκὴ κοινότητα, γνωρίζω τὴ βαρύνουσα σημασία τοῦ ἐπίτιμου διδακτορικοῦ τίτλου καὶ γι᾽ αὐτὸ εἶμαι εὐγνώμων πρὸς τὰ προσφιλῆ μέλη ΔΕΠ τῆς Γενικῆς Συνέλευσης τοῦ Τμήματος γιὰ τὴν τόσο τιμητικὴ αὐτὴ ἀπόφασή τους». Στην ομιλία του ανέδειξε τη σημασία της θρησκευτικής πίστης για την ανθρώπινη ύπαρξη και την κοινωνική συνοχή, υπογραμμίζοντας ότι η συνεργασία θρησκείας και επιστήμης μπορεί να συμβάλει ουσιωδώς στην αντιμετώπιση των σύγχρονων προκλήσεων. Ο Σεβασμιώτατος ολοκλήρωσε την ομιλία του επισημαίνοντας: «Ἡ μετανεωτερικότητα δὲν εἶναι ἐχθρὸς τῆς θρησκείας. Εἶναι ὁ καθρέφτης τῆς κρίσης, ἀλλὰ καὶ τῆς ἀναγέννησής της. Ἀπογυμνώνει τὴν πίστη ἀπὸ τά ἐξωτερικά της ἐρείσματα, ἀλλὰ ταυτόχρονα τὴν ἀπελευθερώνει ἀπὸ τὸν δογματισμό. Μέσα σὲ ἕναν κόσμο ὅπου τίποτα δὲν εἶναι ἀπόλυτο, ἡ πίστη δὲν μπορεῖ νὰ στηρίζεται σὲ βεβαιότητες. Ἀντίθετα, πρέπει νὰ ἐκφράζεται ὡς πράξη ἐλευθερίας, ἐμπιστοσύνης καὶ εὐθύνης. Η θρησκεία στὴ μετανεωτερικότητα δὲν ζητᾶ νὰ ἐπιβληθεῖ, ἀλλὰ νὰ συνομιλήσει γόνιμα καὶ δημιουργικά. Δὲν ὑπόσχεται ἀπαντήσεις, ἀλλὰ καλλιεργεῖ ἐρωτήματα. Δὲν σηματοδοτεῖ τὴν ἐπιστροφὴ στὸ παρελθόν, ἀλλὰ τὴν ἀναζήτηση νοήματος μέσα στὴν αμφιβολία. Λειτουργεῖ προφητικά, ὑπενθυμίζοντας ὅτι ὁ ἄνθρωπος δὲν εἶναι ἁπλῶς παραγωγὸς καὶ καταναλωτής, ἀλλὰ καὶ φορέας πνευματικῆς ἀξιοπρέπειας. Τὸ ζητούμενο τοῦ 21ου αἰώνα εἶναι νὰ περάσουμε ἀπὸ τὴν παγκοσμιοποίηση τῆς ἀγορᾶς στὴν παγκοσμιοποίηση τῆς συνείδησης, δηλαδὴ ἀπὸ ἕναν κόσμο ὅπου ὅλα εἶναι ἐμπορεύματα, σὲ ἕναν κόσμο, ὅπου ὅλοι ἀναγνωρίζονται ὡς φορεῖς ἱερότητας. Ἡ θρησκεία, τότε, δὲν θὰ εἶναι ἁπλῶς μία κληρονομιά τοῦ παρελθόντος, ἀλλὰ μία πηγὴ διαρκοῦς πνευματικῆς ἀνανέωσης γιὰ τὴν παγκόσμια κοινότητα. Ἴσως, τελικά, αὐτὴ νὰ εἶναι καὶ ἡ οὐσία τῆς θρησκείας στὴ μετανεωτερικὴ εποχή: ὄχι μόνο μία θεωρία γιὰ τὸν Θεό, ἀλλὰ μία ὑπαρξιακὴ στάση ποὺ διατηρεῖ ζωντανὸ τὸ ἐρώτημα τοῦ νοήματος μέσα στὴ ρευστότητα τοῦ κόσμου». Η εκδήλωση ολοκληρώθηκε με μουσικό πρόγραμμα από τον Βυζαντινό Χορό της «Πολυφωνικής Χορωδίας Πατρών», ο οποίος απέδωσε ύμνους σε απόλυτη αρμονία με τη πνευματική βαρύτητα της τελετής. Στην τελετή παρέστησαν εκπρόσωποι της Πολιτείας, της Εκκλησίας, της Τοπικής Αυτοδιοίκησης, της Δικαιοσύνης και των Σωμάτων Ασφαλείας, πολυάριθμα μέλη της πανεπιστημιακής κοινότητας, συμπεριλαμβανομένων Αντιπρυτάνεων, μελών του Συμβουλίου Διοίκησης, Κοσμητόρων, Προέδρων Τμημάτων και μελών ΔΕΠ και πλήθος κόσμου. Η αναγόρευση του Σεβασμιωτάτου Αρχιεπισκόπου Αμερικής κ.κ. Ελπιδοφόρου αποτελεί σημείο αναφοράς για το Πανεπιστήμιο Πατρών και την πόλη της Πάτρας, αναδεικνύοντας την εξωστρέφεια, τον πλουραλισμό ιδεών, την κοινωνική προσφορά & αλληλεγγύη, καθώς και την πολύπλευρη συμβολή του Ιδρύματος στην ανάπτυξη της Δυτικής Ελλάδας.
Εγκαίνια των νέων δωματίων της Φοιτητικής Εστίας του Πανεπιστημίου Πατρών στο Μεσολόγγι
Εγκαίνια των νέων δωματίων της Φοιτητικής Εστίας του Πανεπιστημίου Πατρών στο Μεσολόγγι – Παρουσία της Υπουργού Παιδείας, Θρησκευμάτων και Αθλητισμού Την Τρίτη, 21 Οκτωβρίου 2025, πραγματοποιήθηκαν τα εγκαίνια των 38 πλήρως ανακαινισμένων δωματίων της Φοιτητικής Εστίας του Πανεπιστημίου Πατρών στο Μεσολόγγι, παρουσία της Υπουργού Παιδείας, Θρησκευμάτων και Αθλητισμού, κας Σοφίας Ζαχαράκη, καθώς και εκπροσώπων της πολιτείας, της τοπικής αυτοδιοίκησης και της πανεπιστημιακής κοινότητας. Η τελετή αποτέλεσε σημαντικό σταθμό για την ενίσχυση της φοιτητικής μέριμνας, καθώς η ανακαίνιση και επέκταση των εστιών —από τις μόλις 10 που υπήρχαν — αναβάθμισε ουσιαστικά τις συνθήκες διαμονής των φοιτητών/τριών που δικαιούνται στέγαση. Η χρηματοδότηση του έργου προήλθε από πρόγραμμα της Περιφέρειας Δυτικής Ελλάδας, με συνολικό προϋπολογισμό 1,5 εκατομμύριο ευρώ. Η εκδήλωση ξεκίνησε με τον αγιασμό των νέων χώρων, τον οποίο τέλεσε ο Μητροπολίτης Αιτωλίας και Ακαρνανίας, κ.κ. Δαμασκηνός. Ακολούθησαν οι χαιρετισμοί, ξεκινώντας από τον Πρύτανη του Πανεπιστημίου Πατρών, Καθηγητή Χρήστο Ι. Μπούρα, ο οποίος εξέφρασε την ικανοποίησή του για την υλοποίηση του έργου: «Είχαμε μόλις 10 δωμάτια. Αυτό που βλέπετε σήμερα είναι αποτέλεσμα της στήριξης της Περιφέρειας και της στρατηγικής μας για τη συνεχή αναβάθμιση της φοιτητικής μέριμνας. Οι νέες υποδομές διαθέτουν πλήρη εξοπλισμό, προσβασιμότητα για ΑμεΑ και καλύπτουν σύγχρονες ανάγκες». Παράλληλα, ανέδειξε τη σημασία της Γεωπονικής Σχολής του Μεσολογγίου, δηλώνοντας: «Είμαι ιδιαίτερα περήφανος για τη Γεωπονική Σχολή. Είναι μια ισχυρή σχολή, η οποία εντάχθηκε σε ένα από τα 4 προγράμματα Διεθνοποίησης, που πήρε το Πανεπιστήμιο Πατρών και χρηματοδοτείται από το Ταμείο Ανάκαμψης, πράγμα που σημαίνει ότι από το 2026 ξεκινάει μεταπτυχιακό με τα Πανεπιστήμια της Νέας Υόρκης και το Πανεπιστήμιο της Αλάσκα, στον τομέα των ιχθυοκαλλιεργειών, αφήνοντας σημαντικό αποτύπωμα στην τοπική κοινωνία. Επιπλέον, το Πανεπιστήμιο Πατρών θα είναι το μοναδικό ελληνικό πανεπιστήμιο που θα συμμετάσχει σε ευρωπαϊκό πρόγραμμα για την τεχνητή νοημοσύνη». Στη συνέχεια, η Υπουργός Παιδείας, Θρησκευμάτων και Αθλητισμού κα Σοφία Ζαχαράκη, ανέφερε: «Η σημερινή ημέρα είναι χαρμόσυνη. Τα δύο τμήματα στο Μεσολόγγι είναι εξωστρεφή και δυναμικά. Εδρεύει εδώ ένα από τα μεταπτυχιακά που χρηματοδοτούνται από το Ταμείο Ανάκαμψης. Δεν σταματάμε εδώ· έχουμε εξασφαλίσει 53 εκατομμύρια ευρώ για την περαιτέρω ενίσχυση του Πανεπιστημίου Πατρών». Η Υπουργός τόνισε τη σημασία των τοπικών πανεπιστημιακών δομών για την ανάπτυξη των περιφερειών και τη διασύνδεσή τους με την πραγματική οικονομία. Ακολούθως, ο Περιφερειάρχης Δυτικής Ελλάδας, κ. Νεκτάριος Φαρμάκης, υπογράμμισε: «Η εκπαίδευση είναι προτεραιότητα για την Περιφέρεια. Το σημερινό έργο είναι αποτέλεσμα συλλογικής προσπάθειας. Έχουμε ήδη δρομολογήσει 60 έργα υποδομής, μεταξύ των οποίων και αυτό των εστιών στο Μεσολόγγι, το οποίο βελτιώνει έμπρακτα την ποιότητα ζωής των φοιτητών». Τέλος, ο Δήμαρχος Ιεράς Πόλεως Μεσολογγίου, κ. Σπύρος Διαμαντόπουλος, τόνισε: «Όταν οι φορείς συνεργάζονται, προκύπτουν μόνο θετικά αποτελέσματα. Με την Περιφέρεια έχουμε στόχο να δημιουργήσουμε νέες υποδομές και να διορθώσουμε λάθη του παρελθόντος με τη διεκδίκηση νέων σχολών». Μετά τις ομιλίες, πραγματοποιήθηκε η κοπή της κορδέλας από την Υπουργό, τον Μητροπολίτη, τον Περιφερειάρχη και τον Πρύτανη. Ακολούθησε ξενάγηση στους ανακαινισμένους χώρους, οι οποίοι είναι πλέον λειτουργικοί, σύγχρονοι και προσβάσιμοι. Η κα Ζαχαράκη, στο κλείσιμο της εκδήλωσης, παρέδωσε συμβολικά τα κλειδιά των δωματίων σε μια φοιτήτρια και έναν φοιτητή και συνομίλησε με πολλούς από τους παρευρισκόμενους φοιτητές και φοιτήτριες, ακούγοντας τις σκέψεις και τις ανάγκες τους, επιβεβαιώνοντας τη δέσμευση του Υπουργείου για συνεχή στήριξη της φοιτητικής ζωής.
Τελετή αναγόρευσης της Αθηνά Μιχαηλίδου σε Επίτιμη Διδάκτορα
Η Αθηνά Μιχαηλίδου, Υπουργός Παιδείας, Αθλητισμού και Νεολαίας της Κυπριακής Δημοκρατίας αναγορεύθηκε Επίτιμη Διδάκτορας του Τμήματος Επιστημών της Εκπαίδευσης και Κοινωνικής Εργασίας του Πανεπιστημίου Πατρών, την Τετάρτη 24 Σεπτεμβρίου 2025 και ώρα 11:00 π.μ. στην Αίθουσα Τελετών «Οδυσσέας Ελύτης». Το έργο και την προσωπικότητα της τιμώμενης παρουσίασε ο Αναπληρωτής Καθηγητής Άγγελος Κ. Καβασακάλης, ενώ ακολούθησε η αναγόρευση της τιμώμενης σε Επίτιμη Διδάκτορα του Τμήματος Επιστημών της Εκπαίδευσης και Κοινωνικής Εργασίας από τον Πρόεδρο του Τμήματος, Καθηγητή Γεώργιο Α. Νικολάου. Η περιένδυση της τιμώμενης πραγματοποιήθηκε από τον Πρύτανη του Πανεπιστημίου, Καθηγητή Χρήστο Μπούρα. Η εκδήλωση της επιτιμοποίησης ολοκληρώθηκε με την ομιλία της Υπουργού Παιδείας, Αθλητισμού και Νεολαίας της Κυπριακής Δημοκρατίας.
Τελετή αναγόρευσης της Victoria J. Hislop σε Επίτιμη Διδάκτορα
Tην Τετάρτη 15 Οκτωβρίου 2025, στην Αίθουσα Τελετών «Οδυσσέας Ελύτης» του Πανεπιστημίου Πατρών πραγματοποιήθηκε η τελετή αναγόρευσης της Victoria J. Hislop σε Επίτιμη Διδάκτορα των Τμημάτων Φιλολογίας και Ιστορίας-Αρχαιολογίας του Πανεπιστημίου Πατρών. Στην τελετή παρευρέθηκαν, μεταξύ άλλων, ο Αντιπρύτανης Στρατηγικής Διεθνοποίησης και Εξωστρέφειας Καθ. Διονύσιος Μαντζαβίνος, ο Αντιπρύτανης Ακαδημαϊκών Θεμάτων και Οικονομικών, Καθ. Ιωάννης Βενέτης, η Αντιπρύτανις Φοιτητικής Μέριμνας και Πολιτισμού, Αναπλ. Καθ. Ελένη Αλμπάνη, τα μέλη του Συμβουλίου Διοίκησης κ.κ. Βασίλειος Κόμης, Γεώργιος Σαλάχας, Μάχη Γεωργακοπούλου και Πάνος Λούκας, ενώ πλήθος μελών της πανεπιστημιακής κοινότητας, φοιτητών και φοιτητριών, ακαδημαϊκών προσωπικοτήτων και εκπροσώπων του πολιτιστικού κόσμου παρακολούθησαν με αμείωτο ενδιαφέρον την εκδήλωση. Η εκδήλωση άνοιξε με τον χαιρετισμό του Πρύτανη του Πανεπιστημίου Πατρών, Καθηγητή Χρήστου Μπούρα, ο οποίος με ιδιαίτερη χαρά και υπερηφάνεια καλωσόρισε την κυρία Victoria Hislop και αναφέρθηκε στο έργο και τη σημασία της για τον πολιτιστικό διάλογο μεταξύ Ελλάδας και διεθνούς κοινότητας. Όπως ανέφερε χαρακτηριστικά: «Με ιδιαίτερη χαρά και υπερηφάνεια, καλωσορίζουμε σήμερα στο Πανεπιστήμιο Πατρών την κυρία Victoria Hislop, την οποία έχουμε την τιμή να αναγορεύσουμε σε Επίτιμη Διδάκτορα των Τμημάτων Φιλολογίας και Ιστορίας-Αρχαιολογίας. Αυτή η τελετή αποτελεί μια ξεχωριστή στιγμή για την ακαδημαϊκή μας κοινότητα, καθώς η Victoria Hislop είναι μια προσωπικότητα που έχει τιμήσει και συνεχίζει να τιμά τον πολιτιστικό διάλογο ανάμεσα στην Ελλάδα και τον υπόλοιπο κόσμο. Η συγγραφέας, μέσω του έργου της, έχει δημιουργήσει μια γέφυρα κατανόησης και επικοινωνίας, προβάλλοντας τις αξίες και την ιστορία της χώρας μας με τρόπο μοναδικό και συγκινητικό.» Ο Πρύτανης συνέχισε υπογραμμίζοντας τη διεθνή διάσταση της λογοτεχνικής πορείας της Hislop, που περιλαμβάνει σημαντικές αναγνωρίσεις και βραβεύσεις, όπως το τιμητικό διδακτορικό από το Πανεπιστήμιο του Σέφιλντ και την ένταξή της στη Βασιλική Εταιρεία Λογοτεχνίας. Επίσης, ανέφερε την τιμητική υπηκοότητα που της απονεμήθηκε το 2020 για τη συμβολή της στην προβολή της Ελλάδας στο εξωτερικό. Μετά τον χαιρετισμό του Πρύτανη, η εκδήλωση συνεχίστηκε με το χαιρετισμό του Κοσμήτορα της Σχολής Ανθρωπιστικών και Κοινωνικών Επιστημών Καθηγητή Γεωργίου Ξυδόπουλου. Την παρουσίαση του έργου και της προσωπικότητας της τιμώμενης έγινε από τις Καθηγήτριες των Τμημάτων Φιλολογίας και Ιστορίας – Αρχαιολογίας κ.κ. Γεωργία Γκότση και Έλλη Λεμονίδου, οι οποίες αναφέρθηκαν στην επιδραστικότητα των βιβλίων της, ιδιαίτερα της παγκοσμίως γνωστής νουβέλας "Το Νησί", που έχει μεταφραστεί σε 40 γλώσσες και έχει πουλήσει πάνω από 6 εκατομμύρια αντίτυπα. Η αναγόρευση της Victoria Hislop σε Επίτιμη Διδάκτορα πραγματοποιήθηκε από τους Προέδρους των Τμημάτων Φιλολογίας και Ιστορίας-Αρχαιολογίας, Καθηγητές Ιωάννη Π. Παπαθεοδώρου και Δημήτριο Κ. Κουκόπουλο, ενώ την περιένδυση της τιμώμενης ανέλαβε ο Πρύτανης Καθηγητής Χρήστος Μπούρας. Η τελετή ολοκληρώθηκε με την ομιλία της Victoria Hislop, η οποία μοιράστηκε με το κοινό την προσωπική της σχέση με την Ελλάδα και την έμπνευση που αντλεί από την ιστορία και τον πολιτισμό της χώρας μας. Η ομιλία της είχε τίτλο: «Από την Πλάκα στην Πάτρα – πώς η Ελλάδα μου δίνει έμπνευση». Στην ομιλία της, η συγγραφέας εξήγησε πώς το ελληνικό τοπίο και οι άνθρωποι της Ελλάδας αποτέλεσαν διαρκή πηγή έμπνευσης για το συγγραφικό της έργο, απαριθμώντας περιοχές που αποτέλεσαν και συνεχίζουν να γοητεύουν και να πυροδοτούν τη φαντασία όπως η Καλαμάτα, το Μεσολόγγι κ.ά. Κατά τη διάρκεια της ενδιαφέρουσας ομιλίας της στην ελληνική γλώσσα τόνιζε διαρκώς την αγάπη της για το ελληνικό φως ενώ εξέφραζε ότι αισθάνεται περισσότερο Ελληνίδα παρά την καταγωγή της και περισσότερο επισκέπτρια στον τόπο της. Η αναγόρευση αυτή είναι μια σημαντική στιγμή για το Πανεπιστήμιο Πατρών, που τιμά όχι μόνο την εξαιρετική λογοτεχνική πορεία της κυρίας Hislop, αλλά και τη σημαντική της συμβολή στην πολιτιστική διπλωματία, ενισχύοντας τους δεσμούς μεταξύ Ελλάδας και εξωτερικού. Η τελετή ολοκληρώθηκε με την «πρόσκληση – πρόκληση» του Πρύτανη, ο Νομός Αχαΐας να σταθεί πηγή έμπνευσης σε ένα επόμενο συγγραφικό ταξίδι μυθοπλασίας της κυρίας Hislop. Εξέφρασε τις ιδιαίτερες ευχαριστίες του στην τιμώμενη και τόνισε, ότι η αναγόρευση της Victoria Hislop συνιστά ένα σύμβολο της συνεργασίας ανάμεσα στην ακαδημαϊκή κοινότητα και τη λογοτεχνική δημιουργία, καθώς και της σημασίας της λογοτεχνίας για την κατανόηση του πολιτισμού και της ιστορίας. Η βραδιά έριξε αυλαία με την κ. Victoria Hislop να συνομιλεί με το κοινό, να υπογραφεί τα βιβλία της και να φωτογραφίζεται με ιδιαίτερη συγκίνηση.
Τελετή αναγόρευσης της Sharynne McLeod σε Επίτιμη Διδάκτορα
Η Sharynne McLeod Distinguished Professor αναγορεύθηκε Επίτιμη Διδάκτορας του Τμήματος Λογοθεραπείας του Πανεπιστημίου Πατρών, την Τετάρτη 25 Ιουνίου 2025 και ώρα 19:00 στην Αίθουσα Τελετών «Οδυσσέας Ελύτης». Το έργο και την προσωπικότητα της τιμώμενης παρουσίασε η Επίκουρη Καθηγήτρια Ελευθερία Α. Γερονίκου, ενώ ακολούθησε η αναγόρευση της τιμώμενης σε Επίτιμη Διδάκτορα του Τμήματος Λογοθεραπείας από την Αντιπρόεδρο του Τμήματος, Καθηγήτρια Αρχόντω Ν. Τερζή. Η περιένδυση της τιμώμενης πραγματοποιήθηκε από τον Πρύτανη του Πανεπιστημίου, Καθηγητή Χρήστο Μπούρα. Η εκδήλωση της επιτιμοποίησης ολοκληρώθηκε με την ομιλία της Sharynne McLeod με τίτλο "Children should be seen AND heard: the importance of communication so children can thrive".